b'\n_START_ARTICLE_\nMala Bela stena\n_START_PARAGRAPH_\nMala Bela stena je naravno plezali\xc5\xa1\xc4\x8de na Notranjskem.\n_START_SECTION_\nKarakteristika sten\n_START_PARAGRAPH_\nStene le\xc5\xbeijo v samem osr\xc4\x8dju Velike Gore (blizu Ribnice) in so obrnjene na zahod. Zaradi razmeroma visoke nadmorske vi\xc5\xa1ine (1050 m. ndm. v.) so idealni meseci za plezanje od maja do septembra. Stena je visoka do 30 metrov, zato je priporo\xc4\x8dljiva 60 m dolga vrv.\n_START_SECTION_\nKarakteristika smeri\n_START_PARAGRAPH_\nV plezali\xc5\xa1\xc4\x8du je 61 smeri in vse so navrtane s sidri\xc5\xa1\xc4\x8di na vrhu.  Smeri so ocenjene od te\xc5\xbeavnosti 4b ter tja do 8a+. Skala je skopa s stopki in oprimki tako da malce previdnosti pri izbiranju te\xc5\xbeavnosti smeri ni odve\xc4\x8d. V plezali\xc5\xa1\xc4\x8du lahko najdemo vse tipe plezarije, razen izrazitih previsov.\n_START_SECTION_\nDostop\n_START_PARAGRAPH_\nDo Male Bele stene je mogo\xc4\x8d dostop iz razli\xc4\x8dnih krajev. Do njih je mogo\xc4\x8de priti iz Ribnice, Sodra\xc5\xbeice, Lo\xc5\xa1kega Potoka in Gr\xc4\x8daric. Najbolj priporo\xc4\x8dam dostop iz Ribnice ali Sodra\xc5\xbeice. Iz obeh smeri je pribli\xc5\xbeno 17 km._NEWLINE_Iz Ribnice peljemo najprej mimo vasi Zadolje (do tu asfaltirana cesta). Od tu naprej se za\xc4\x8dne cesta strmo vzpenjati. Pri tretjem kri\xc5\xbei\xc5\xa1\xc4\x8du  zavijemo levo, peljemo mimo lovske ko\xc4\x8de Ojstri vrh in nato \xc5\xa1e enkrat zavijemo levo. Nato nas cesta pripelje do gozdarske ko\xc4\x8de Korita, pri kateri zavijemo desno proti Jelenovemu \xc5\xbdlebu. Ko peljemo mimo brezna Jelenov \xc5\xbdleb (spomenik ob cesti) se nam na levo drevje razmakne in od tam do prve vlake, ki pelje na desno v hrib. Tu nekje pusti\xc5\xa1 avto (avto priporo\xc4\x8dam pu\xc5\xa1\xc4\x8dati naprej na ovinku ker se tod podijo tovornjaki za prevoz lesa).'